Πανελλήνιο πρωτάθλημα στίβου ανδρών 1940

Το Πανελλήνιο πρωτάθλημα στίβου ανδρών 1940 διεξήχθη στην Αθήνα, στο Παναθηναϊκό Στάδιο, το Σαββατοκύριακο 13 και 14 Ιουλίου, ταυτόχρονα με το πανελλήνιο πρωτάθλημα γυναικών. Πρωταθλητής σύλλογος αναδείχθηκε ο Εθνικός Γ.Σ. για τέταρτη συνεχόμενη χρονιά. Ίσχυσε το σύστημα βαθμολογίας 6-5-4-3-2-1 για τους έξι πρώτους νικητές κάθε αγωνίσματος. Τη χρονιά αυτή δεν διεξήχθη πρωτάθλημα μαραθωνίου.

 Οι 31οι πανελλήνιοι αγώνες 1940 διεξήχθησαν στο Παναθηναϊκό Στάδιο, μόνιμο τόπο τέλεσης αθλητικών αγώνων κατά την προπολεμική περίοδο. Οι αγώνες ξεκίνησαν την Παρασκευή 12 Ιουλίου με τη διεξαγωγή της σφυροβολίας που έγινε στο γυμναστήριο του Πανελληνίου και το υπόλοιπο πρόγραμμα διεξήχθη το Σάββατο και την Κυριακή 13-14 Ιουλίου στο Στάδιο. Το εισιτήριο ήταν 5 δρχ. Για τα διάφορα αγωνίσματα είχαν αθλοθετηθεί διάφορα έπαθλα από διαφόρους φιλάθλους, φορείς και επιχειρήσεις, όπως: Υπ. Παιδείας (2 έπαθλα), Υπ. Στρατιωτικών, Υπ. Πρωτευούσης, Δήμος Αθηναίων, Εταιρεία "Κεραμεικός", Ηλεκτρική Εταιρεία, κατάστημα "Καραμπάτης-Αμπετιάν", Αθηναϊκή Λέσχη (κύπελλο για το νικητή της σφαίρας) κ.ά. Καλύτερες επιδόσεις των αγώνων θεωρήθηκαν του Θάνου στο επί κοντώ με 3,92μ, του Σύλλα στο δίσκο και την ελληνική δισκοβολία, του Στεφανάκη στη σφαίρα με 14,38μ και του Μαυραπόστολου στα 1500μ με 4.53.0. Τους αγώνες παρακολούθησε πλήθος κόσμου καθώς και πολλοί επίσημοι. Τη δεύτερη μέρα των αγώνων προσήλθε στο Στάδιο και ο δικτάτορας Ιωάννης Μεταξάς, ο οποίος μάλιστα έκανε αυστηρή επίπληξη στον αθλητή Σ. Καλοδούκα, επειδή εγκατέλειψε την προσπάθεια στα ημιτελικά των 200μ, όταν αντιλήφθηκε ότι δεν είχε ελπίδα πρόκρισης. Με αφορμή το γεγονός αυτό εξέδωσε διαταγή, στην οποία τόνιζε ότι στο εξής θα θεωρείται ατιμωτική ενέργεια για κάθε Έλληνα αθλητή η εγκατάλειψη ενός αγώνα προ του τέλους του, ακόμα και όταν δεν υπάρχει ελπίδα. Εκτός από τα μετάλλια και διπλώματα που δόθηκαν στους τρεις πρώτους νικητές κάθε αγωνίσματος, απονεμήθηκαν επίσης τα εξής ειδικά έπαθλα: Έπαθλο γενικής συλλογικής υπεροχής (αθλοθέτης Μιχαήλ Ρινόπουλος): Εθνικός Γ.Σ.: 89β. Έπαθλο συλλογικής υπεροχής αλμάτων (αθλοθέτης Πανιώνιος, εις μνήμην στρατηγού Παρασκευόπουλου): Παναθηναϊκός Α.Ο.: 15β. Έπαθλο συλλογικής υπεροχής βολών (αθλοθέτης Φιλολ. Σύλ. "Παρνασσός"): Εθνικός Γ.Σ.: 61β. Έπαθλο συλλογικής υπεροχής δρόμων (αθλοθέτης Πειραϊκός Σύνδ.): ΑΕΚ: 36β. Έπαθλο υπεροχής επαρχιακών συλλόγων (αθλοθέτης ΣΕΓΑΣ): Γ.Σ. Τρικάλων: 21β. Δήλωσαν συμμετοχή 300 αθλητές από 31 αθλητικά σωματεία, 11 αθηναϊκά και 20 επαρχιακά (54 ήταν οι αθλητές των επαρχιακών συλλόγων). Οι αθλητικοί σύλλογοι με τον αριθμό των αθλητών που δηλώθηκαν ήταν οι ακόλουθοι: Πανελλήνιος Γ.Σ.: 49 Εθνικός Γ.Σ.: 40 Παναθηναϊκός Α.Ο.: 38 Πειραϊκός Σύνδεσμος: 34 ΑΕ Εμποροϋπαλλήλων: 21 Πανιώνιος Γ.Σ.: 20 Γ.Σ. Τρικάλων: 16 ΑΕ Κωνσταντινουπόλεως: 16 Ηρακλής Θεσσαλονίκης: 5 ΑΕ Παγκρατίου: 5Β.Α.Ο.: 4 ΑΕ Αλεξανδρουπόλεως: 4 Γ.Σ. Βόλου: 3 Γ.Σ. Αλμυρού Βόλου: 3 Γ.Σ. Λάρισας: 3 Παγχιακός Γ.Σ.: 2 Παλλεσβιακός: 2 Α.Ε. Κομοτηνής: 2 Φίλιπποι Καβάλας: 2 Ολύμπια Λεμεσού: 1Δόξα Δράμας: 1 Μεσσηνιακός Γ.Σ.: 1 Σπαρτιατικός Γ.Σ.: 1 Λυκούργος Σάμου: 1 Γυμνάσιον Βέροιας: 1 Α.Ο. Παλαιό Φάληρο: (;) Κολλέγιο Αθηνών: (;) Άρης Θεσσαλονίκης: (;) Εμπορική Σχολή Σύρου: (;) Παναχαϊκή (;) Ιωνικός Ν.Φ. (;) 1 Διεξήχθη στο γυμναστήριο Πανελληνίου στις 12/7/1940.2 Είχε προγραμματιστεί για τις 3/11/1940 αλλά ξέσπασε ο πόλεμος.3 Διεξήχθη στις 8/9/1940 με συμμετοχή 12 αθλητών.4 Διεξήχθη στις 24-25/8/1940 με συμμετοχή 8 αθλητών.5 Διεξήχθη στις 25/8/1940.6 Διεξήχθη στις 1/9/1940, αντί μαραθωνίου. * Ο Γ.Σ. Τρικάλων αναδείχθηκε πρώτο επαρχιακό σωματείο. Εκτός από το πανελλήνιο πρωτάθλημα, έγιναν για δεύτερη συνεχή χρονιά οι "Πανσυλλογικοί Αγώνες", με διοργανώτρια την ΤΕΑ του ΣΕΓΑΣ. Διεξήχθησαν στο Στάδιο, εκτός από τη σφυροβολία που διεξήχθη στο γυμναστήριο του Πανελληνίου. Η τελευταία αγωνιστική τους έγινε το Σαββατοκύριακο 31/8-1/9/1940 και είχε χαρακτήρα επιλογής για την εθνική ομάδα. Όπως και το προηγούμενο έτος βραβεύονταν οι τρεις πρώτοι νικητές καθε αγωνίσματος και βαθμολογούνταν οι τέσσερις πρώτοι αθλητές με 4-3-2-1 βαθμούς. Στη βαθμολογία πρώτευσε ο Πανελλήνιος Γ.Σ. αν και πολυνίκης αναδείχθηκε ο ΠΑΟ. Συνολικά βαθμολογήθηκαν δέκα σωματεία: Βαθμολογία:Πανελλήνιος Γ.Σ.: 26β (2 νίκες) Παναθηναϊκός Α.Ο.: 14β (4 νίκες) Πανιώνιος: 11β (2 νίκες) Εθνικός Γ.Σ.: 8β Α.Ο. Παλαιό Φάληρο: 7β (1 νίκη) ΑΕΚ: 7β (2 νίκες) Γ.Σ. Αλμυρού: 6β (1 νίκη) Αιολικός Τζιτζιφιών: 4β Πειραϊκός Σύνδεσμος: 5β Α.Ε. Κομοτηνής: 3β "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 177-178. εφ. "Αθλητισμός", φύλλα Ιουλίου 1940. Αρχειοθετήθηκε 2016-02-04 στο Wayback Machine.